laion/Wikipedia-Exotic huggingface dataset:
Louboutins

Louboutins (בעברית: לובוטין) הוא שיר של הזמרת והשחקנית ג'ניפר לופז. הוא נכתב על ידי The-Dream וטריקי סטיוארט והופק על ידיהם ועל ידי קוק הארל. השיר במקור היה מיועד לזמרת ברנדי נורווד, אך בעקבות עזיבתה של נורווד את חברת התקליטים "אפיק רוקרדס" השיר עבר ללופז. השיר הגיע אל המקום הראשון במצעד שירי הדאנס קלאב. במהלך ריאיון למגזין וייב בנובמבר 2009, גילה טריקי סטיוארט כי הוא עובד על שיר עם לופז. בנוסף הוא חשף כי השיר היה מיועד במקור לזמרת ברנדי נורווד שהקליטה במקור את השיר אחרי שיצא אלבומה Human ב-2008 אך בגלל העזיבה של ברנדי את אפיק השיר עבר ללופז. נורווד עצמה גם הודתה שהשיר היה במקור שלה ואמרה: "זה נכון' היה לי שיר בשם 'Louboutins אהבתי אותו ואני עדיין אוהבת אותו בטירוף, אבל אלוהים אף פעם לא מברך אותך עם ברכתו של אדם אחר". דה-דרים לא רצה שלא יקרה כלום עם השיר ולכן הציע אותו ללופז שמאוד אהבה אותו. כריסטיאן לובוטין אמר שהוא "מחמיא" ללופז על כך שהקליטה שיר על עיצובי הנעליים שלו והיה אסיר תודה על כך ששאלה אם היא מבטאת את השם נכון. השיר במקור היה אמור לצאת כסינגל הראשון מתוך אלבומה השביעי ?Love אך שלופז עברה לחברת ההקלטות "איילנד רקורדס" השיר לא נכנס לאלבום. השיר הוא שיר אלקטרוני ו-R&B ומבחינה לירית הוא משמש כשיר להעצמה נשית על ידי שימוש בחברת הנעליים לובוטין כמטאפורה. בשיר לופז מדברת על כך שנשים צריכות לעזוב את היחסים הרעים שלהם עם הראש מורם גבוה. לופז חשפה את השיר לראשונה בטקס ה-AMA ויום לאחר מכן עשה את השמעת הבכורה שלו ברדיו בתחנת הרדיו KIIS-FM ולאחר מכן ב-8 בדצמבר 2009 הוא שוחרר באופן רשמי וב-21 בדצמבר הוא שוחרר גם באופן רשמי להורדה דיגיטלית בארצות הברית וקנדה. השיר הגיע למקום הראשון במצעד שירי הדאנס בארצות הברית אך נכשל מלהיכנס למצעד הבילבורד בעיקר בגלל השמעות נמוכות ברדיו. לשיר לא יצא קליפ בשל המעבר של לופז מחברת ההקלטות אפיק רקורדס ובעקבות כך גם כל קידום נוסף של השיר בוטל. סרטון השיר "Louboutins" באתר יוטיוב Oscar Winners On The Hot 100, Billboard FMQB, FMQB (באנגלית)
על האזור (סרט)

על האזור (ברוסית: На районе) הוא שמו של סרט דרמה רוסי בבימויה של אולגה זוייבה, שזהו גם סרט הביכורים שלה. דנילה קוזלובסקי שמגלם את התפקיד הראשי, גם מפיק את הסרט. הסרט יצא להקרנות מסחריות ב-27 בספטמבר 2018 ולדימיר וקיסה הם חברים טובים מולדיווסטוק המרוויחים כסף מפעילויות בלתי חוקיות. הם נהנים מאוד מהרווחים ומבלים היטב, עד שאחת הפעילויות שלהם מציבה את חברותם במבחן ומאלצת אותם לתהות מי הם באמת. על האזור, ברשת החברתית VK "על האזור", במסד הנתונים הקולנועיים IMDb (באנגלית) "על האזור", במסד הנתונים הקולנועיים KinoPoisk (ברוסית) "על האזור" באתר רוסיה-1 "על האזור" באתר חברת Mars Media "על האזור" באתר Kinopoisk.ru "על האזור" באתר kino-teatr.ru "על האזור" באתר מאגר נתוני ההכנסות של קרן הקולנוע הרוסי Трейлер фильма «На районе», снятого во Владивостоке, вышел в свет Будущее Кисы Озвучена дата премьеры фильма с Данилой Козловским, снятого во Владивостоке На районе, 2017
החלטה 1901 של מועצת הביטחון של האו"ם

החלטה 1901 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד במועצת הביטחון של האו"ם במהלך ישיבה 6,243, ב-16 בדצמבר 2009. לאחר שהזכירה בישיבה את ההחלטות הקודמות בנושא: 935 (1994), 1503 (2003) ו-1534 (2004), החליטה המועצה כי בית הדין לפשעי מלחמה ברואנדה לא ישלים את עבודתו עד תחילת שנת 2010. ההחלטה האריכה את המנדט של בית הדין הפלילי לפשעי מלחמה ברואנדה עד ל-30 ביוני 2010 ואם עד אז לא נסגרו כל התיקים, אז כל שופט באופן פרטני יכול להגיש בקשה להארכת המנדט שלו עד לתאריך 31 בדצמבר 2012. ההחלטה גם שינתה מספר סעיפים בחוקה של בית הדין הפלילי הבינלאומי בהאג, הולנד. רצח העם ברואנדה בית הדין הפלילי הבינלאומי פשע מלחמה Text of the Resolution at undocs.org
החלטה 1902 של מועצת הביטחון של האו"ם

החלטה 1902 של מועצת הביטחון של האו"ם היא החלטה של מועצת הביטחון של האו"ם שהתקבלה פה אחד במועצת הביטחון של האו"ם במהלך ישיבה 6,245, ב-17 בדצמבר 2009. בישיבה שבה ההחלטה התקבלה הודגש הצורך של הקהילה הבינלאומית בשמירת שלום ארוך טווח ובפיתוח בורונדי לאחר המלחמה הקשה שעברה, בה נהרגו 300,000 בני אדם מבני הטוטסי וההוטו. המועצה הרחיבה את המנדט של המשרד המשולב של האו"ם בבורונדי (BINUB), כפי שנקבע בהחלטות 1719 (2006), 1791 (2007) ו-1858 (2008), למשך שנה נוספת, עד ליום 31 בדצמבר 2010. ההחלטה קוראת לממשלת בורונדי ליצור סביבה שבה הבחירות לנשיאות שיתקיימו ב-2010 יהיו בחירות חופשיות והוגנות. המועצה גם קראה לממשלת בורונדי ולכוחות השחרור הלאומיים לחדול מכל פעולה שעשויה להגביר את המתח, תוך שימת דגש על הצורך לקיים דיאלוג. היא עודדה את הממשלה להמשיך ולפעול לרפורמות מבניות במאבק בשחיתות. אחד הדגשים בהחלטה היה נושא זכויות האדם בבורונדי, האו"ם פתח בעקבות החלטה זו מרכזים להעלאת המודעות לזכויות האדם בבורונדי. מלחמת האזרחים בבורונדי זכויות האדם Text of the Resolution at undocs.org
רוטור

האם התכוונתם ל... רוטור (חשמל) (אנ') – החלק הנע במנוע חשמלי, גנרטור חשמלי ואלטרנטור רוטור (מתמטיקה) – גודל דיפרנציאלי המודד את נטייתו של שדה וקטורי להסתובב סביב נקודה מסוימת רוטור (מסוק) – רכיב עיקרי במסוק מדחף – רכיב מכני הממיר תנועה סיבובית לדחף כדי להניע כלי רכב
.fo

.fo היא הסיומת הלאומית (ccTLDs - Country Code Top Level Domains) של שמות המתחם (domain name) של אתרי אינטרנט הרשומים באיי פארו. הסיומת, שנפתחה ביוני בשנת 1997, היא סיומת פעילה ונפוצה ביותר בעיקר בקרב תושבי איי פארו. שם המתחם הופעל תחילה בידי גורמים דניים שונים, בשנות התשעים של המאה העשרים בידי ארגון האינטרנט של אוניברסיטת דנמרק. עד יוני 1997 שימשה הסיומת כסיומת שנייה לאתרים פארואזים, ביוני 1997 עברה השליטה על הקידומת לארגון הטלוויזיה Tele DK2 ואז נרשם שם המתחם באיי פארו. הקידומת הופרטה בשנת 1998. מדיה וקבצים בנושא .fo בוויקישיתוף אתר האינטרנט הרשמי של .fo IANA .fo whois information ערך זה הוא קצרמר בנושא סיומות אינטרנט. אתם מוזמנים לתרום לוויקיפדיה ולהרחיב אותו.
סיפונופורה ענקית

סיפונופורה ענקית (שם מדעי: Praya dubia) היא סיפונופורה ענקית שחייה באוקיינוס באזור התהומות, בעומקים של 700 עד 1000 מטר ותחום תפוצתה הוא מאיסלנד בצפון ועד צ'ילה בדרום. הסיפונופורה הענקית שייכת למחלקת ההידרתים והיא למעשה מושבה של מאות יצורים קטנים (הנקראים זואואידים) שלכל אחד התמחות משלו והם חיים ביחד בסימביוזה מוחלטת. הזואואידים אינם יכולים לשרוד לבדם ותלויים בשאר חבריהם למושבה. הסיפונופורה נמצאת על הגבול שבין מושבה של בעלי חיים להפיכה לבעל חיים מורכב, בו פרטי המושבה הם למעשה איבריו. ייחודה הוא גודלה הענק: היא יכולה להגיע לאורך של עד 50 מטרים (160 רגל) אך הקוטר שלה הוא כשל מוט מטאטא. היא הייצור הימי השני באורכו אחרי תולעת שרוך הנעל, ובאורכה עולה על הלווייתן הכחול הענק, בעל החיים הגדול ביותר (אורכו: 27–33 מטר, משקלו: 150–177 טון מטרי). Praya dubia שוחה בצורה פעילה במים ומושכת את טרפה באמצעות הארה ביולוגית בצבע כחול. כאשר היא נמצאת באזור עשיר במזון היא מפרישה רעל חזק אשר משתק או הורג את טרפה. בשנת 2020 נתגלתה סיפונופורה אחרת, יותר ארוכה - כ-120 מ'. סיפונופורה ענקית, באתר ITIS (באנגלית) סיפונופורה ענקית, באתר NCBI (באנגלית) סיפונופורה ענקית, באתר Animal Diversity Web (באנגלית) סיפונופורה ענקית, באתר GBIF (באנגלית) הכוכב הכחול 2, פרק 2, בדקה 14:30, באתר תאגיד השידור הישראלי תיאור הסיפונופורה באנגלית, עם וידאו ערך זה הוא קצרמר בנושא בעלי חיים. אתם מוזמנים לתרום לוויקיפדיה ולהרחיב אותו.
אופל Flextreme GT/E

אופל Flextreme GT/E (בגרמנית: Opel Flextreme GT/E) היא מכונית קונספט בתצורת קופה, 5 דלתות (תצורת "fastback coupe") בסגנון גראן טוריסמו המאופיינת כרכב בעל הנעה היברידית, אשר הוצגה על ידי יצרן הרכב הגרמני אופל (בגרמנית: Opel Automobile GmbH), חברת בת של קונצרן הרכב ג'נרל מוטורס, בתערוכת המכוניות הבינלאומיות בז'נבה בשנת 2010. בדגם הנעה היברידית המשלבת שני סוגי מנועים, מנוע בעירה פנימית עם מנוע חשמלי הטענה על ידי סוללת ליתיום טווח הטענה - 500 ק"מ תאוצה בין 0-100 קמ"ש היא 9.0 שניות אופל Flextreme GT/E אופל Flextreme GT/E אופל Flextreme GT/E אופל Flextreme GT/E אופל Flextreme GT/E אופל Flextreme GT/E אופל אופל RAK e מכונית קונספט מדיה וקבצים בנושא אופל Flextreme GT/E בוויקישיתוף אופל Flextreme GT/E, סרטון באתר יוטיוב "אופל Flextreme GT/E" caranddriver.com/news/opel-flextreme-gt-e-concept-auto-shows ווקסהול Flextreme GT/E topgear.com/car-news/geneva-motor-show/vauxhall-flextreme-gte-news-geneva-show-vauxhall-flextreme-gte-2010 "אופל Flextreme GT/E" diseno-art.com/encyclopedia/concept_cars/opel_flextreme_gte
שלטה

שלטה היא שפה המדוברת בפי כמה עשרות אלפי נוודים אירים באירלנד ובארצות הברית. השפה מבוססת על אירית, אך יש בה שינויים שנועדו להקשות כמה שיותר על מי שאינם משתייכים לקהילת הנוודים האיריים[דרושה הבהרה][דרוש מקור]. חוקרי שפות תיעדו את השפה מאז 1870, כשהעבודות הראשונות אודותיה פורסמו בשנות 1880 ו-1882 על ידי צ'ארלס לילנד . מומחים שונים לשפות הקלטיות העריכו שהשפה הייתה קיימת עוד מהמאה ה-13. Kirk, J. & Ó Baoill (eds.), D. Travellers and their Language (2002) Queen's University Belfast ISBN 0-85389-832-4 Meyer, Kuno. 1909. The secret languages of Ireland. Journal of the Gypsy Lore Society, New Series, 2: 241-6. ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
פרנק איירונס

פרנסיס "פרנק" קליוולנד איירונס (באנגלית: Francis "Frank" Cleveland Irons; ‏23 במרץ 1886 – 19 ביוני 1942) היה אתלט אמריקאי, אלוף אולימפי (לונדון 1908) ופעמיים ברציפות אלוף ארצות הברית (1909 ו-1910) בקפיצה לרוחק ואלוף ארצות הברית (1909) בקפיצה משולשת. איירונס נולד בדה מוין וגדל בשיקגו. הוא התאמן במועדון המקומי. באולימפיאדת לונדון (1908) זכה איירונס במדליית זהב בקפיצה לרוחק בשיא אולימפי חדש של 7.48 מטר, לפני בן ארצו דניאל קלי (7.09 מטר) וקלווין בריקר מקנדה (7.08 מטר). התוצאה שקבע הייתה התוצאה השלישית בטיבה בכל הזמנים באותה העת. נוסף לכך, הוא סיים במקום שמיני בקפיצה לגובה מהמקום (1.42 מטר) ובמקום 16 בקפיצה משולשת (12.67 מטר). הוא השתתף גם בקפיצה לרוחק מהמקום אך התוצאה והמיקום שהשיג אינם ידועים. באליפות ארצות הברית שנערכה בשנת 1909 זכה איירונס בשתי מדליות זהב, בקפיצה לרוחק בתוצאה של 6.83 מטר ובקפיצה משולשת בתוצאה של 13.44 מטר. בתחרות שנערכה בשיקגו ב-7 באוגוסט אותה שנה הוא קבע בקפיצה לרוחק תוצאה של 7.34 מטר ובתחרות שנערכה בסיאטל ב-14 באוגוסט אותה שנה הוא קבע בקפיצה משולשת שיא אישי חדש של 13.64 מטר. באליפות ארצות הברית שנערכה בשנת 1910 זכה איירונס במדליית זהב, בקפיצה לרוחק בתוצאה של 7.14 מטר ובכך הגן על תוארו. באולימפיאדת סטוקהולם (1912) סיים איירונס במקום תשיעי בקפיצה לרוחק בתוצאה של 6.80 מטר ולא הצליח להגן על תוארו. נוסף לכך, הוא השתתף בהדגמה של טורניר הבייסבול. קפיצה לגובה: 1.83 מטר (1908) קפיצה לרוחק: 7.48 מטר (1908) קפיצה משולשת: 13.64 מטר (1909) פרנק איירונס, באתר olympedia.org פרנק איירונס באתר Track and Field Statistics (באנגלית)
סל הפרחים של ונוס

סל הפרחים של ונוס (שם מדעי: Euplectella aspergillum) הוא זכוכן השייך למערכת הספוגיים השוכן בקרקעית העמוקה של האוקיינוסים. הספוג מאכלס לעיתים קרובות בסימביוזה שני חסילונים קטנים מהסוג Stenopodidea, זכר ונקבה, המעבירים את כל חייהם בתוך הספוג. החסילונים מזדווגים, וכשהצאצאים שלהם קטנים עדיין, הם עוזבים את ה'קן' כדי למצוא פרח ונוס משלהם. החסילונים דואגים כל הזמן לנקיון הספוג ובתמורה, מספק הסל מזון לחסילונים על ידי לכידתו לתוך הרקמה שלו ושחרור הפסולת לתוך גוף הספוג בו הם שוהים. מעריכים גם כי זרחנותם של חיידקים המתקיימים על הספוג עשויה למשוך אורגניזמים קטנים אחרים המשמשים לחסילונים כמאכל. ביפן, מערכת היחסים הסימביוטית בין זוג החסילונים לספוג מסמלת את רעיון ה-"עד שהמוות יפריד בינינו", ונהוג להעניק את הספוג כמתנת חתונה (בצורתו המתה, היבשה). E. aspergillum נמצא בשטח קטן של הים בקרבת איי הפיליפינים. מינים דומים קיימים ליד יפן ובחלקים אחרים של מערב האוקיינוס השקט והאוקיינוס ההודי. מבנה גופם של יצורים אלו מורכב משלד דקיק דמוי צילינדר. הם בנויים לחלוטין מזכוכית (סיליקה, צורן דו-חמצני) ועל-כן קרויה המחלקה שלהם זכוכנים. ה'צינור' החלול המהווה את גופם של סלי הפרחים בנוי ממחטים מיקרוסקופיות התומכות ברקמה הספוגית. המבנה הזכוכיתי מבדיל את בני המחלקה הזו מספוגי ים אחרים, ובשל עמידותו מאפשר את קיומם גם בעומקים גדולים של האוקיינוס, שם הלחץ התת-ימי גבוה מאוד. מבנה השלד של סל הפרחים ושל זכוכנים אחרים הוא מושא למחקר על ידי מדעני חומרים בשל עמידותו למאמצים ונדירות הסדקים שבו. בניסויים שערכו מהנדסי חומרים, יצרו במעבדה גוף דומה מאלומיניום, חומר בעל תכונות אלסטיות דומות לזכוכית, כך שצפיפות החומר שלו הומוגנית ולא בנויה בצורת כוורת המחטים הגאומטרית של הזכוכן. עמידותו של מבנה הגליל ההומוגני למאמצים הייתה כמאית מעמידותו של שלד הזכוכית המורכב. William McCall, AP (20 באוגוסט 2003). "Glassy sponge has better fiber optics than man-made". {{cite news}}: (עזרה) Joanna Aizenberg et al. PNAS 2004. "Biological glass fibers: Correlation between optical and structural properties" (PDF). Kevin Bullis (נוב'–דצמ' 2006). "Silicon and Sun". Technology Review. {{cite web}}: (עזרה) Encyclopedia of Life. מדיה וקבצים בנושא סל הפרחים של ונוס בוויקישיתוף סל הפרחים של ונוס, באתר ITIS (באנגלית) סל הפרחים של ונוס, באתר NCBI (באנגלית) סל הפרחים של ונוס, באתר Animal Diversity Web (באנגלית) סל הפרחים של ונוס, באתר האנציקלופדיה של החיים (באנגלית) סל הפרחים של ונוס, באתר GBIF (באנגלית) The Venus' flower basket and skyscrapers YouTube.
ווטקינסק

ווטקינסק (ברוסית: Воткинск; באודמורטית: Вотка Кар) היא עיר ברפובליקת אודמורטיה ברוסיה. ווטקינסק הוקמה על ידי הרוזן פיוטר שובלוב ב-3 באפריל 1758 כיישוב אשר נועד לשרת את פועלי מפעל לעיבוד מתכות. המפעל החל את פעילותו כשנה לאחר מכן, ואחד מגלגוליו עדיין קיים בתור "בית החרושת ווטקינסק" (אנ') שמייצר מכונות וטילים בליסטיים. ב-1774 היישוב נכבש על ידי צבאו של המורד ימליאן פוגצ'וב. בווטקינסק התנהל מרד אנטי-בולשביקי אשר נתמך על ידי אוכלוסייה מקומית. ב-1935 ווטקינסק קיבלה מעמד של עיר. אוכלוסיית ווטקינסק לפי שנים: ארצות הברית וסט ג'ורדן, יוטה, ארצות הברית מדיה וקבצים בנושא ווטקינסק בוויקישיתוף אתר האינטרנט הרשמי של ווטקינסק (ברוסית) ווטקינסק, באתר אנציקלופדיה בריטניקה (באנגלית) ערך זה הוא קצרמר בנושא יישובים ברוסיה. אתם מוזמנים לתרום לוויקיפדיה ולהרחיב אותו.
מקס טינטנר

מרדכי (מקס) טינטנר (27 במאי 1907 – 28 ביולי 1984) היה אדריכל צ'כי-ישראלי שפעל בארץ ישראל ובמדינת ישראל. טינטנר נולד בברנו צ'כיה. בנם של ולריה וברתולד טינטנר. סיים לימודי אדריכלות באוניברסיטת ברנו בשנת 1927. נחשב לאחד האדריכלים החשובים בצ'כיה במאה ה-20. לאחר עלייתו לארץ ישראל ב-1939, פתח משרד אדריכלים ברחוב נורדאו בחיפה ובהמשך עבר לתל אביב שם התגורר עם אשתו ז'ני לבית בק, ילידת אוהרסקי ברוד, צ'כיה. בישראל היה האדריכל של בית הפניקס בתל אביב (1950), שגרירות ארצות הברית בתל אביב, מלון דן כרמל בחיפה, ועוד שורה של מבנים שרבים מהם תוכננו בהשפעת סגנון הבאוהאוס. מקס טינטנר נפטר ב-28 ביולי 1984, שלושה חודשים אחרי פטירתה של רעייתו ז'ני ונקבר לצידה בבית העלמין חולון. לא הותיר אחריו צאצאים. בית הפניקס בתל אביב - רחוב יצחק שדה 26 פינת רחוב המסגר 44 בניין שגרירות ארצות הברית בתל אביב - רחוב הירקון מלון דן כרמל בחיפה מלון מטרופוליטן (מלון "סיני") - רחוב טרומפלודר 11–15, תל אביב מאייר האוס - רחוב דיזנגוף 98 פינת רחוב אסתר המלכה בית חרושת המניע - רחוב בית אלפא 7 פינת רחוב שטיבל 1, שכונת מונטיפיורי, תל אביב (1947) מפעל אמקור הראשון של החברה בשכונת ביצרון בתל אביב (1950) חנות כלבו ובניין מגורים ברנרד ויינשטיין - רשינובה 183, זלין (1935) בית ברחוב ארבונבה 14 - ברנו (1936) מדיה וקבצים בנושא מקס טינטנר בוויקישיתוף Max Tintner (בצ'כית) נועם דביר, בית הפניקס ברחוב הרכבת בתל אביב, יפנה את מקומו לבניין מגורים חדש, באתר הארץ, 17 בנובמבר 2010 תערוכת אדריכלים יהודים ומודרניזם בצ'כיה בין שתי מלחמות עולם, באתר חברת ארכיג'וב עסקים בע"מ, 1 במרץ 2007 יוקם לשגרירות בניין ענק בתל אביב, הצופה, 24 בפברואר 1957 הושלם שלד בית שגרירות ארה"ב, דבר, 11 בספטמבר 1959 מודעת אבל - ז'ני טינטנר, מעריב, 18 באפריל 1984 דני רכט, בית צוקרמן / בית הפניקס, תל.אביב.פדיה האנציקלופדיה העירונית מלון סיני תל אביב רחוב טרומפלדור 11–15, מעריב, 21 ביוני 1974 קרן גולדשטיין, ‏בכיכר העיר: הצצה למלון "מאייר האוס" החדש, באתר ‏מאקו‏, 23 ביוני 2022 גלריה - תיעוד היסטורי-תיק תיעוד - בית חרושת המניע בית אלפא 7 תל אביב, הפורטל הישראלי לאדריכלות עיצוב ותכנון "אמקור" בית חרושת לייצור מקררים חשמליים " פילקו", דבר, 25 בדצמבר 1950 Bernard Weinstein department store and residential building (באנגלית) Created by Max Tintner (באנגלית)
מלון נשיונל, מוסקבה

מלון נשיונל (ברוסית: Гостиница Националь) הוא מלון יוקרה היסטורי במרכז מוסקבה. מלון נשיונל נבנה ב-1903 והוא מרכיב חשוב במראה האדריכלי של כיכר מנז'. ב- 1918, לאחר מהפכת אוקטובר, הפך המלון נשיונל למקום מקלט זמני ללנין, קרופסקיה, דזרז'ינסקי, טרוצקי, סברדלוב ונציגים אחרים של האליטה הבולשביקית. מדיה וקבצים בנושא מלון נשיונל, מוסקבה בוויקישיתוף אתר האינטרנט הרשמי של מלון נשיונל, מוסקבה מלון נשיונל, מוסקבה, ברשת החברתית פייסבוק מלון נשיונל, מוסקבה, ברשת החברתית אינסטגרם ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
יחסי טורקיה–מאוריציוס

יחסי טורקיה–מאוריציוס הם היחסים הדיפלומטיים שבין הרפובליקה הטורקית לבין רפובליקת מאוריציוס. על פי משרד החוץ הטורקי: "היחסים בין שתי המדינות הם יחסים משגשגים הנמצאים בפיתוח מתמיד". על מנת לספק בסיס משפטי איתן ליחסים הכלכליים הדו צדדיים, נחתמו בין שתי המדינות מספר הסכמים הכוללים הסכם סחר חופשי, הסכם לשיתוף פעולה כלכלי ומסחרי, ולהגברת קידום הדדי וההגנה ההדדית על הסכם ההשקעות. לשתי המדינות ועדה כלכלית משותפת שהוקמה במסגרת הסכם הסחר החופשי שנחתם בין שתי המדינות. הישיבות הראשונות של שתי המדינות התקיימו בפור לואי בין התאריכים 17-18 בנובמבר 2016. טורקיש איירליינס חנכה קו טיסות ישיר לפור לואי מאיסטנבול ב-15 בדצמבר 2015. מאוריציוס אינה מיוצגת בטורקיה באף דרג, הן בדרג השגרירות והן בדרג הקונסולרי, השגרירות המייצגת המאוריצית לטורקיה היא השגרירות שנמצאת בברלין, בירת גרמניה. טורקיה אינה מיוצגת במאוריציוס בדרג השגרירות, השגרירות המייצגת שלה היא זו המצויה באנטננריבו, בירת מדגסקר. טורקיה מיוצגת במאוריציוס בדרג הקונסולרי באמצעות קונסוליה רשמית שהיא מחזיקה בפור לואי, בירת המדינה. Relations between Turkey and Mauritius, משרד החוץ הטורקי
דיינה רורבאקר

דֵיינַה רוֹרַבְּאַקר (באנגלית: Dana Rohrabacher; נולד ב-21 ביוני 1947) הוא פוליטיקאי אמריקאי חבר המפלגה הרפובליקנית. כיהן כנציג מחוז 48 של קליפורניה בבית הנבחרים של ארצות הברית. מוקדם בקריירתו, הוא עבד בתור כותב נואמים לנשיא ה–40, רונלד רייגן. רורבאקר הצביע עבור ביטול החוק הגנת החולה וטיפול בר השגה, מתכחש להתחממות עולמית, ותומך בהכנסה לחוק של קנאביס. הוא תומך בנסיגה מאפגניסטן, צידד ברוסיה במהלך מלחמת גאורגיה–רוסיה, והגן על הסיפוח של חצי האי קרים. לשכת החקירות הפדרלית דיווחה ששירותי המודיעין של רוסיה נתנו לרורבאקר שם קוד. מדיה וקבצים בנושא דיינה רורבאקר בוויקישיתוף דיינה רורבאקר, ברשת החברתית פייסבוק דיינה רורבאקר, ברשת החברתית אקס (טוויטר) דיינה רורבאקר, ברשת החברתית אינסטגרם דיינה רורבאקר, סרטונים בערוץ היוטיוב דיינה רורבאקר, באתר המדריך הביוגרפי של הקונגרס של ארצות הברית (באנגלית) Martinez, Gebe (1995-08-28). "Moving From the Fringe to the Forefront: Politics: O.C.'s Dana Rohrabacher is having fun with his newfound clout". Los Angeles Times. Gais, Hannah (14 באפריל 2015). "Dana Rohrabacher's No Good, Very Bad Weekend". The Eastern Project. נבדק ב-18 במאי 2015. {{cite web}}: (עזרה) "Ralph Hall to chair Science panel". Politico. 2010-12-07. נבדק ב-2012-10-24. Jonathan Weisman, March 28, 2014, The New York Times, Kremlin Finds a Defender in Congress, Retrieved August 1, 2017, "...There is some logic to Mr. Rohrabacher’s stalwart defense of the Kremlin’s actions. The people of Crimea..." Elias Isquith, March 25, 2014, Salon magazine, GOP Rep. Dana Rohrabacher half-defends Russia’s annexation of Crimea: The California congressman isn't saying it was right of Russia to seize the former Ukrainian territory, but ..., Retrieved August 1, 2017, "...Rohrabacher went off-script for a moment and offered a qualified defense of Russia’s annexation of Crimea...." Damien Sharkov, May 19, 2017, Newsweek, FBI WARNED REPUBLICAN CONGRESSMAN WHO ARM-WRESTLED PUTIN OF RUSSIAN SPY RECRUITMENT, Retrieved May 20, 2017 Rosie Gray, July 18, 2017, The Atlantic, Russian Anti-Sanctions Campaign Turned to California Congressman: U.S. diplomats were concerned about Russian outreach to House Republican Dana Rohrabacher while on a trip to Moscow last year., Retrieved July 18, 2017, "...Rohrabacher’s 2016 Moscow trip raised eyebrows among U.S. officials, particularly at the State Department...." ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יחסי פנמה–קנדה

יחסי פנמה–קנדה הם היחסים הבילטרליים בין קנדה לבין הרפובליקה של פנמה. שתי המדינות כוננו יחסים דיפלומטים ב-1961. באוגוסט 2009, חתמו ראש ממשלת קנדה סטיבן הרפר ונשיא פנמה ריקרדו מרטינלי על הסכם סחר חופשי בין שתי המדינות. עם זאת, ההסכם אושר על ידי הפרלמנט הקנדי רק שלוש שנים מאוחר יותר, ונכנס לתוקף ב-1 באפריל 2013. בשנים 2010, 2011 ו-2012 היקף הסחר בין שתי המדינות נאמד על כבין 200 מיליון לכ-250 מיליון דולר. בשנת 2008, קנדה ופנמה חתמו על הסכם הובלה אווירית. הסכם זה הכניס מסגרת חדשה ומודרנית לשירותי אוויר מתוזמנים בין קנדה לפנמה. ההסכם הוביל להגדלת התיירות בין שתי המדינות. קנדה מחזיקה בשגרירות בפנמה סיטי. מאידך, פנמה מחזיקה בשגרירות באוטווה וקונסוליות במונטריאול, טורונטו וונקובר. יחסי ג'מייקה-קנדה Canadian Ministry of Foreign Affairs and International Trade about relations with Panama Canadian embassy in Panama City Panamean embassy in Ottawa Global Affairs Canada International Gateway Embassy of Canada to Panama Panama "Canada Panama relations". אורכב מ-המקור ב-2013-06-04. נבדק ב-2018-02-03. שגרירות קנדה בפנמה נציגויות פנמה בקנדה
Gboard

Gboard (בתרגום חופשי: מקלדת G) היא מקלדת וירטואלית שפותחה על ידי חברת גוגל. בעבר, האפליקציה נקראה "Google keyboard" והייתה זמינה למשתמשי אנדרואיד בלבד. בשנת 2016 הושקה גם למערכות iOS ועברה עדכון משמעותי עבור משתמשי אנדרואיד. המקלדת משלבת את שירותי חיפוש גוגל ומאפשרת שיתוף קובצי GIF ואימוג'ים. היא כוללת בנוסף מנוע הקלדה המציע את המילה הבאה במשפט בהתאם להקשר. כיום האפליקציה זמינה לכמאה שפות, כולל עברית בה קיימת גם אופציה לנקד את האותיות. Gboard הושקה לראשונה למשתמשי iOS בחודש מאי 2016. לאחר חצי שנה, בדצמבר 2016, הושקה למשתמשי Android כעדכון עבור אפליקציית Google Keyboard שכבר הייתה קיימת. בחודש אוגוסט 2016, נוספו השפות צרפתית, גרמנית, איטלקית, פורטוגזית וספרדית אל מנוע החיפוש. באותו החודש, התאפשרה שליחת קובצי GIF. בחודש יולי באותה שנה, נוספה אפשרות של הוספת תמונה כרקע של המקלדת. בחודש פברואר 2017 נוספו השפות קרואטית, צ'כית, דנית, הולנדית, פינית, יוונית, פולנית, רומנית, שוודית, קטלאנית, הונגרית, רוסית ו-טורקית ובנוסף, המקלדת החלה לתמוך בהקלטות קוליות. באפריל 2017, חברת גוגל הוסיפה כ-11 שפות חדשות. בחודש יוני 2017, נוספה אופציה לאפליקציה המאפשרת חיזוי ביטויים שלמים במקום מילים בודדות עבור משתמשי אנדרואיד. עבור משתמשי iOS הפונקציה צפויה להגיע במועד מאוחר יותר. מדיה וקבצים בנושא Gboard בוויקישיתוף Gboard - the Google Keyboard APKs - APKMirror, APKMirror (באנגלית) Gboard - the Google Keyboard APKs - APKMirror, APKMirror (באנגלית) Perez, Sarah. "Google launches Gboard, an iOS keyboard that lets you search without a browser". TechCrunch (באנגלית). נבדק ב-2018-02-03. Gboard, now available for Android, Google, ‏2016-12-16 (באנגלית) "[Update: Official] Google Keyboard is now Gboard with v6.0 update—includes integrated search, dedicated number row, multiple active languages, and more [APK Download]". Android Police (באנגלית אמריקאית). 2016-12-17. נבדק ב-2018-02-03. "Google's great iOS keyboard is now on Android". The Verge. נבדק ב-2018-02-03. Olá Gboard: new languages, personal keyboards and more, Google, ‏2016-08-04 (באנגלית) Gboard for iPhone gets an upgrade, Google, ‏2017-02-23 (באנגלית) "Google upgrades its iPhone keyboard with voice dictation and 15 new languages". The Verge. נבדק ב-2018-02-03. "Google dramatically improves support for Indian languages across Translate, Gboard and more". Android Central. 2017-04-25. נבדק ב-2018-02-03. "Google improves support for Indian languages in Google Translate, Gboard, and more". Android Authority (באנגלית אמריקאית). 2017-04-25. נבדק ב-2018-02-03. "Gboard for Android now recognizes hand-drawn emoji and anticipates your next phrase". The Verge. נבדק ב-2018-02-03. "Google's Gboard smart keyboard gets new bells and whistles". CNET (באנגלית). 2017-06-12. נבדק ב-2018-02-03.
גלזוב

גלזוב (ברוסית: Глазов; באודמורטית: Глаз, Глазкар) היא עיר ברפובליקת אודמורטיה ברוסיה. גלזוב מוזכרת לראשונה במקור מ-1678. היישוב הוקם ככל הנראה על ידי אודמורטים מכפר סמוך. בצווה של יקטרינה השנייה, קיסרית רוסיה מ-1780 גלזוב קיבלה מעמד של עיר. ב-1793 במרכז העיר הוקמה קתדרלה מאבן. בין 1796–1818 בראשות עיריית גלזוב עמד פיוטר פיודורוביץ צ'ייקובסקי, סבו של המלחין הנודע פיוטר איליץ' צ'ייקובסקי, בתקופת כהונתו הוקמו בניין העירייה ובית החולים. בזמן מלחמת העולם הראשונה בעיר פעלו שני בתי חולים אשר טיפלו בפצועי המלחמה. לאחר מהפכת אוקטובר בסביבות העיר התנהלו מרידות כנגד השלטון הבולשביקי, אך הן דוכאו על ידי הצבא האדום. ב-2 ביוני 1919 העיר נכבשה על ידי צבאו של אלכסנדר קולצ'ק, אך כחודש לאחר מכן העיר חזרה לשלטונה של ברית המועצות. אוכלוסיית גלזוב לפי שנים: מדיה וקבצים בנושא גלזוב בוויקישיתוף אתר האינטרנט הרשמי של גלזוב (ברוסית) גלזוב, באתר אנציקלופדיה בריטניקה (באנגלית)